Diari Oficial de la Generalitat Valenciana


Sumari del DOGV 5542, del 26-06-2007 (2007/8406)

ACORD de 22 de juny de 2007, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Sagunt.
----------------------------------------------------------------------------------------------------------------------------------------------------------------------------

### Dades del document

Número de DOGV
:   5542

Data del DOGV
:   26-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8406


Data del document
:   22-06-2007

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Sagunt
    * expropiació
    * administració local

ACORD de 22 de juny de 2007, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Sagunt. [2007/8406]  
El Consell, en la reunió del dia 22 de juny de 2007, va adoptar l'acord següent:  
L'Ajuntament de Sagunt, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització de l'avinguda del País Valencià.  
Aquesta declaració d'urgent ocupació es justifica per les raons següents:  
L'obra d'urbanització de l'avinguda del País Valencià ha de dur-se a terme amb celeritat per diversos motius: han d'executar-se les disposicions contingudes en el planejament urbanístic vigent; ha de complir els terminis establits en el Conveni firmat amb el Ministeri de Foment que fixa com a termini d'execució final de les obres l'exercici 2007; d'un altre costat, cal considerar que es tracta d'una avinguda principal de la població a través de la qual circula tot el trànsit rodat de vehicles que no sols accedixen a la mateixa ciutat, sinó també els que seguixen la ruta cap al Port de Sagunt i cap a Castelló, per a accedir a l'autopista AP-7 i a l'autovia de Terol i de la Plana; finalment cal procedir al derrocament de part de l'immoble que es troba ocupant la via pública i que està fora d'ordenació i en estat de ruïna, la qual cosa justifica àmpliament acudir a aquest procediment especial.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, alguns dels quals van presentar al·legacions que van ser resoltes per la Junta de Govern Local de la corporació.  
En l'expedient consten l'aprovació del projecte d'obres, l'acta de replantejament i la retenció de crèdit.  
Per tot això, en virtut de les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei de Consell, i a proposta del conseller de Justícia, Interior i Administracions Públiques, el Consell   
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Sagunt per a l'execució del projecte d'urbanització de l'avinguda del País Valencià.   
Relació de béns afectats  
Propietari: Francisco Monzó Albiol.  
Localització: av. País Valencià (immoble amb el núm. de policia, c/ Estació, núm. 3).  
Referència cadastral: 5890691XA2564G0766EH.  
Valor del sòl: 8.206,25 euros.  
Valor de la construcció: 6.615,68 euros  
Total base: 14.821,93 euros.  
IVA (16%): 2.371,51 euros.  
Import total: 17.193,44 euros.  
El present acord es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular al·legacions per escrit davant de la corporació provincial expropiant, només als efectes d'esmenar possibles errors que s'hagen produït en relacionar els béns afectats per la urgent ocupació.  
Aquest acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:  
a) Recurs potestatiu de reposició davant del Consell, en el termini d'un mes comptador a partir de l'endemà d'aquell en què tinga lloc la publicació d'este acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si fa al cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que les persones interessades puguen exercitar qualsevol altra via que estimen oportuna.  
València, 22 de juny de 2007  
El vicepresident i secretari del Consell,  
VÍCTOR CAMPOS GUINOT